Document ID: 32003R0359

32003R0359
L 053/17
JURNALUL OFÍCIAL AL UNIUNII EUROPENE
REGULAMENTUL (CE) NR. 359/2003 AL COMISIEI
din 27 februarie 2003
de modificare a Regulamentului (CE) nr. 2771/1999 de stabilire a normelor de aplicare a Regulamentului (CE) nr. 1255/1999 cu privire la intervenția pe piața untului și smântânii
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și al produselor lactate (1), modificat ultima dată de Regulamentul (CE) nr. 509/2002 (2), în special articolul 10,
întrucât:
(1)
Articolul 6 alineatul (3) al treilea paragraf din Regulamentul (CE) nr. 1255/1999 prevede că ajutorul pentru depozitarea privată a untului poate crește în cazurile în care, în momentul scoaterii din depozit, apare pe piață o schimbare adversă imprevizibilă în momentul intrării la depozitare.
(2)
Pentru a pune în aplicare dispoziția menționată, articolul 38 din Regulamentul (CE) nr. 2771/1999 al Comisiei (3), modificat ultima dată de Regulamentul (CE) nr. 1614/2001 (4), prevede că, sub rezerva anumitor condiții, ajutorul urmează să fie mărit sau redus, dacă prețul de achiziție fixat prin licitație, exprimat în euro sau, pentru țările care nu participă la moneda unică, în moneda lor națională, nu este același în ultima și în prima zi a perioadei de contract.
(3)
Cum reducerile la prețul de intervenție au fost deja fixate până în 2007 prin articolul 4 din Regulamentul (CE) nr. 1255/1999, reducerile la prețurile maxime de achiziție și la prețul de piață sunt previzibile.
(4)
Fără a aduce atingere puterii Comisiei, conform procedurii menționate la articolul 42 din Regulamentul (CE) nr. 1255/1999, pentru a mări ajutorul pentru depozitarea privată a untului când sunt îndeplinite condițiile din articolul 6 alineatul (3) paragraful al treilea, alineatele (2) și (3) din articolul 38 din Regulamentul (CE) nr. 2771/1999 trebuie eliminate.
(5)
Regulamentul (CE) nr. 2771/1999 trebuie modificat în consecință.
(6)
Comitetul de gestionare a laptelui și produselor lactate nu a emis un aviz în termenul stabilit de președinte,
ADOPTĂ PREZENTUL REGULAMENT:
Articolul 1
Articolul 38 alineatele (2) și (3) din Regulamentul (CE) nr. 2771/1999 se elimină.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 februarie 2003.

Labels: 2
3
17